ג'ים קארי

ג'יימס יוג'ין "ג'ים" קארי (באנגלית: James Eugene "Jim" Carrey; נולד ב-17 בינואר 1962) הוא שחקן קולנוע וקומיקאי קנדי-אמריקאי. במהלך הקריירה שלו קארי קיבל ארבע מועמדויות לפרס גלובוס הזהב, וזכה בשתיים מהן. קארי פרץ להכרת הציבור בתחילת דרכו בזכות הופעותיו בסרטי קומדיה, אולם נודע לימים גם כשחקן אופי בתפקידים ראשיים בסרטי דרמה. קארי נולד בעיירה ניומארקט, אונטריו שבקנדה. אביו של קארי פוטר מעבודתו כרואה חשבון ומשפחתו סבלה מעוני עוד כשהיה תינוק. בתקופה מסוימת התגוררה משפחתו ברכב מסחרי של פולקסווגן למשך שלושה חודשים. עם זאת, קארי גדל להיות נער מצחיק ומשעשע. כך לדוגמה, כשהיה בתיכון, מוריו נתנו לו מספר דקות בסוף כל יום הלימודים כדי להופיע מול בני כיתתו. קארי פרש מהלימודים ועבר לניו יורק, שם הופיע במועדוני לילה שונים. הוא עבר ללוס אנג'לס בשנת 1979, שם מצא עבודה במועדון הקומדי סטור. רודני דיינג'רפילד, שחקן קולנוע וקומיקאי אמריקאי הבחין בו וצירף אותו לסיבוב ההופעות שלו. תפקידו הראשון בסרט דרמה היה בשנת 1988 כשהופיע בתפקיד קטן בסרט "משחק המוות" (הסרט החמישי בסדרת "הארי המזוהם") בכיכובם של קלינט איסטווד וליאם ניסן. קארי זכה לראשונה בתשומת לב ציבורית בזכות תפקיד חוזר בסדרת המערכונים "בצבעים חיים" (אנ') ‏(1990). תפקידיו המשמעותיים הראשונים היו כשחקן הראשי בסרטי הקומדיה אייס ונטורה: בלש בצחוק, בתור אייס ונטורה (1994), טיפשים בלי הפסקה בתור לויד קריסטמס (1994), המסכה בתור סטנלי איפקיס (1994) ואייס ונטורה: בלש פראי (1995). בהמשך השנה השתתף קארי בתפקיד משנה בתור אדוארד ניגמה/הרידלר בסרט באטמן לנצח (1995). ב-1997 קארי שיחק את פלטשר רייד בסרט שקרן שקרן, תפקיד שזיכה אותו לראשונה בשבחים רבים בעבור יכולתיו כשחקן אופי, ולא רק בעבור יכולותיו הקומיות. בעבור תפקיד זה קיבל קארי לראשונה מועמדות לפרס גלובוס הזהב. בשנתיים שלאחר מכן שיחק קארי במופע של טרומן (1998) ואיש על הירח (1999) שזיכו אותו בשני פרסי גלובוס הזהב בקטגוריית השחקן הטוב ביותר. עם תחילת שנות ה-2000, זכה קארי להכרה נוספת ביכולותיו כשחקן מגוון עם תפקידו בסרט קומי לחג המולד, הגרינץ' (2000). לאחר גילם את ברוס נולן בקומדיה ברוס הגדול מכולם (2003). בשנה לאחר מכן כיכב בתפקיד ג'ואל בריש בשמש נצחית בראש צלול (2004). תפקיד זה זיכה אותו במועמדות נוספת לפרס גלובוס הזהב, וכמו כן לראשונה למועמדות לפרס באפט"א. קארי המשיך לגלם תפקידים מגוונים בסרטי חג מולד, סרטים מצוירים, דרמות וקומדיות, בהם תפקידיו כקארל אלן בסרט יס מן (2008) הורטון הפיל בסרט המצויר הורטון שומע מישהו (2008), סטיבן ראסל בסרט אני אוהב אותך פיליפ מוריס (2009) וטום פופר ב"מר פופר והפינגווינים". החל משנת 2017 יוצר, כותב ומפיק את הסדרה "מת על הבמה" של רשת שואוטיים העוסקת במופעי הסטנדאפ של לוס אנג'לס בשנות השבעים. בשנת 2018 עלתה סדרת הטלוויזיה בכיכובו, "ילדותי", המשודרת גם היא ברשת שואוטיים. בסדרה זו שב קארי לשתף פעולה עם מישל גונדי, במאי "שמש נצחית בראש צלול". קארי נמנה גם עם מפיקי הסדרה. הסדרה בוטלה לאחר שתי עונות. הוא גילם את דמותו של דוקטור אגמן ב"סוניק - הסרט", שיצא לאקרנים בשנת 2020 ובסרט ההמשך "סוניק - הסרט 2" שיצא לאקרנים בשנת 2022. באפריל 2022, קארי הודיע שהוא מתכנן לפרוש מתעשיית הקולנוע, והסביר ש"עשה מספיק". ב-1987 נישא לשחקנית מליסה וומר. בספטמבר 1987 נולדה בתם ג'יין ארין. ב-1994 נפרדו וב-1995 התגרשו. ב-1994 קארי התחיל לצאת עם השחקנית לורן הולי. הם התחתנו ב-23 בספטמבר 1996, ונישואיהם נמשכו כפחות משנה. קארי יצא גם עם השחקנית רנה זלווגר, והזוג היה אמור להתארס אך הם נפרדו בדצמבר 2000. בדצמבר 2005 התחיל לצאת עם השחקנית והדוגמנית ג'ני מקארתי והם נפרדו באפריל 2010. ב-2004 קיבל קארי אזרחות אמריקאית, זאת בנוסף לאזרחות הקנדית שיש לו מלידה. ב-2010 הוענק לו תואר אבירות מממשלת צרפת. ב-22 בינואר 2012 שודר פרק של תוכנית הכישרונות האמריקאית "אמריקן איידול" ובה הופיעה בתו ג'יין קארי ועברה את השלב הראשון. ב-7 בינואר 2022 יצא לאור אלבום האולפן החמישי של הזמר הקנדי דה ויקנד, שם קריין במספר שירים בתפקיד שדר רדיו. קארי נוהג לעשות מדיטציה. אתר האינטרנט הרשמי של ג'ים קארי ג'ים קארי, ברשת החברתית אקס (טוויטר) ג'ים קארי, סרטונים בערוץ היוטיוב ג'ים קארי, במסד הנתונים הקולנועיים IMDb (באנגלית) ג'ים קארי, באתר "אידיבי", מאגר הידע העברי לקולנוע ישראלי ועולמי ג'ים קארי, באתר AllMovie (באנגלית) ג'ים קארי, באתר Rotten Tomatoes (באנגלית) ג'ים קארי, באתר Box Office Mojo (באנגלית) ג'ים קארי, באתר Metacritic (באנגלית) ג'ים קארי, במסד הנתונים הקולנועיים KinoPoisk (ברוסית) ג'ים קארי, באתר AllMusic (באנגלית) ג'ים קארי, באתר MusicBrainz (באנגלית) ג'ים קארי, באתר Discogs (באנגלית) ג'ים קארי, באתר Songkick (באנגלית) אמיר קמינר, ליצן עצוב, באתר ynet, 18 בנובמבר 2009 אבנר שביט‏, ג'ים קארי בן 50: מהן הופעותיו הטובות ביותר?, באתר וואלה, 13 בינואר 2012 איתמר רונאל, ‏אני, עצמי והעצמי הכוזב שלי, באתר ‏מאקו‏, 23 בנובמבר 2017 שירות כלכליסט, ג'ים קרי קורא לאמריקאים למחוק את דפי הפייסבוק ולהיפטר ממניות החברה, באתר כלכליסט, 7 בפברואר 2018 דודי כספי, נקודת הג'ים, באתר ישראל היום, 13 בספטמבר 2018 ג'ים קארי: "הצורך שיקבלו אותך יהפוך אותך לבלתי-נראה", מתוך נאומו בטקס חלוקת התארים של אוניברסיטת מהרישי ב-2014 ג'ים קארי, באתר אנציקלופדיה בריטניקה (באנגלית) Kidding Cancelled at Showtime, TVLine, ‏14 ביולי 2020 (באנגלית) סוכנויות הידיעות, ‏אחרי ברוס וויליס: כוכב הוליוודי נוסף רמז על סוף הקריירה, באתר מעריב אונליין, 1 באפריל 2022 מרב יודילוביץ' וסוכנויות הידיעות, תואר אבירות לג'ים קרי ויואן מקגרגור, באתר ynet, 1 בפברואר 2010